stanford-oval/wikipedia huggingface dataset:
Vähiten kehittyneet maat
Vähiten kehittyneiden maiden tunnusmerkit

Vähiten kehittyneiden maiden tunnusmerkistöjä tarkastellaan kolmivuotiskausittain. 2020-luvun alkupuolella kolmivuotiskatsaus on tehty vuosina 2021 ja 2024. Seuraava tarkastelu on vuonna 2027. Näitä edeltävät kolmivuotiskäsittelyt olivat vuosina 2015 ja 2018. Yhdistyneiden kansakuntien määritelmän mukaan vähiten kehittyneiden maiden tulee täyttää seuraavat kolme tunnusmerkkiä vuonna 2024:
alle 1 088 dollaria maalistalle liittymiseksi, tai
yli 1 306 USD raja-arvon (=1 088 USD + 20 %) listalta poistamista varten (myös muiden LDC-kriteerien kypsymisehtojen täyttyessä).
pelkän tulotason perusteella maa poistetaan LDC-listalta, kun BKTL on noussut vähintään kolminkertaiseksi matalan tulotason BKTL:n kypsymisrajaan verrattuna eli yltää vähintään 3 918 USD:iin.
enintään indeksiarvo HAI=60 maalistalle liittymiseksi, tai
vähintään indeksiarvo HAI=66 listalta poistamista varten (myös muiden LDC-kriteerien kypsymisehtojen täyttyessä).
vähintään indeksiarvo EVI=36 maalistalle liittymiseksi, tai
enintään indeksiarvo EVI=32 listalta poistamista varten (myös muiden LDC-kriteerien kypsymisehtojen täyttyessä).
Valtion kehitystaso voi nousta vuosien kuluessa riittävästi, jolloin se voidaan poistaa LDC-listalta. Edellytyksenä tälle on vähintään kahden tunnusmerkistökriteerin ylitys kolmesta. Vaihtoehtoisesti pelkästään bruttokansantulotason vähintään kolminkertainen taso raja-arvoon nähden voi riittää (siis ainakin 3 918 USD vuoden 2023 katsauksessa) maalistalta poistamiseen, mikäli BKTL:n voidaan olettaa hyvin perustein myös pysyvän tuolla tasolla. Vähiten kehittyneiden maiden listalta poistaminen edellyttää kehityksen vakautta. Listaltapoistoa voidaan suositella mikäli kolmessa peräkkäisessä kolmivuotisseurannassa kriteeristöt ylittyvät. Tämän jälkeen maalistalta poistaminen voi tapahtua aikaisintaan kolmen vuoden kuluttua kolmannen perättäisen suosituksen jälkeen.
Kriteeristöä ajantasaistetaan tarpeen mukaan. Maakriteerejä onkin muutettu esimerkiksi vuosina 1991, 1999, 2002, 2005 ja 2011. Syksyllä 2015 sovittiin inhimillisen kehityksen tasoindeksin (HAI) laskentatavan uudistuksesta, jossa kolmanneksi terveyttä kuvaavaksi mittariksi otettiin äitiyskuolleisuus.
Vähiten kehittyneet maat

Joulukuun 4. päivänä 2013 tehdyn YK:n päätöksen mukaan vähiten kehittyneiden maiden listalla oli 48 valtiota. Kahden näistä maista todettiin kuitenkin kehittyneen niin, että ne päätettiin poistaa listalta lähitulevaisuudessa: Päiväntasaajan Guinea 3,5 vuoden kuluttua (4.6.2017) ja Vanuatu neljän vuoden kuluttua päätöksestä (4.12.2017). Nämä maat poistuivat siis kesäkuussa 2017 ja joulukuussa 2021. Vastaavasti joulukuussa 2023 listalta poistettiin Bhutan, ja vuonna 2024 São Tomé ja Príncipe.
Vuoden 2024 tarkastelun jälkeen listalla oli yhä 44 valtiota. Poistumaan suunniteltu Angola sai jatkaa LDC-listalla, koska maan inhimillisen pääoman taso (HAI=55,2) oli jäänyt odotettua matalammaksi; talouden ja ympäristön haavoittuvuus oli puolestaan säilynyt huolestuttavan korkeana. Myös Salomonsaaret säilyi lisätarkastelun jälkeen LCD-maina (vuoteen 2027). Marraskuussa 2026 Bangladeshin, Laosin ja Nepalin ovat LDC-asema olisi YK:n yleiskokouksen päätöksen mukaan päättymässä olojen paraannuttua. Kambodza ja Senegal poistettaisiin LDC-maiden listalta joulukuussa 2029.
Joulukuun 2024 lopulla seuraavat maat olivat mukana:
| Maa | Vuodesta | Maanosa |
| --- | --- | --- |
|  Afganistan | 1971 | Aasia |
|  Mali | 1971 | Afrikka |
|  Malawi | 1971 | Afrikka |
|  Benin | 1971 | Afrikka |
|  Burkina Faso | 1971 | Afrikka |
|  Burundi | 1971 | Afrikka |
|    Nepal | 1971 | Aasia |
|  Niger | 1971 | Afrikka |
|  Keski-Afrikan tasavalta | 1975 | Afrikka |
|  Ruanda | 1971 | Afrikka |
|  Tšad | 1971 | Afrikka |
|  Somalia | 1971 | Afrikka |
|  Etiopia | 1971 | Afrikka |
|  Sudan | 1971 | Afrikka |
|  Guinea | 1971 | Afrikka |
|  Haiti | 1971 | Karibia |
|  Uganda | 1971 | Afrikka |
|  Laos | 1971 | Aasia |
|  Tansania | 1971 | Afrikka |
|  Lesotho | 1971 | Afrikka |
|  Jemen | 1971 | Aasia |
|  Bangladesh | 1975 | Aasia |
|  Gambia | 1975 | Afrikka |
|  Komorit | 1977 | Afrikka |
|  Guinea-Bissau | 1981 | Afrikka |
|  Togo | 1982 | Afrikka |
|  Sierra Leone | 1982 | Afrikka |
|  Djibouti | 1982 | Afrikka |
|  Mauritania | 1986 | Afrikka |
|  Tuvalu | 1986 | Oseania |
|  Kiribati | 1986 | Oseania |
|  Myanmar | 1987 | Aasia |
|  Mosambik | 1988 | Afrikka |
|  Liberia | 1990 | Afrikka |
|  Sambia | 1991 | Afrikka |
|  Madagaskar | 1991 | Afrikka |
|  Kambodža | 1991 | Aasia |
|  Kongon demokraattinen tasavalta | 1991 | Afrikka |
|  Salomoninsaaret | 1991 | Oseania |
|  Angola | 1994 | Afrikka |
|  Eritrea | 1994 | Afrikka |
|  Senegal | 2000 | Afrikka |
|  Etelä-Sudan | 2012 | Afrikka |
|  Itä-Timor | 2003 | Aasia |
Entisiä LDC-maita

Sikkim  (liittyi osavaltioksi Intian tasavaltaan vuonna 1975)
Botswana (menetti LDC-statuksen joulukuussa 1994)
Kap Verde (menetti LDC-statuksen joulukuussa 2007)
Malediivit (menetti LDC-statuksen tammikuussa 2011)
Samoa (menetti LDC-statuksen tammikuussa 2014)
Päiväntasaajan Guinea (menetti LDC-statuksen kesäkuussa 2017)
Vanuatu (menetti LDC-statuksen  joulukuussa 2020)
Bhutan (menetti LDC-statuksen joulukuussa 2023)
São Tomé ja Príncipe (menetti LDC-statuksen 2024)
Aiheesta muualla

Suomen YK-liitto: Vähiten kehittyneet maat (Arkistoitu – Internet Archive) (globalis.fi)
Heta Muurinen: Köyhimmät maat jäävät jälkeen (30.12.2014) (kehityslehti.fi)
Least developed countries (englanniksi) (theguardian.com)
Vähiten kehittyneet maat  Entiset vähiten kehittyneet maat
Salomon temppeli

Raamatussa ilmoitettuihin tietoihin perustuva ennallistus Salomon temppelistä.
Raamatussa ilmoitettuihin tietoihin perustuva kaaviokuva temppelistä.
Salomon temppeli (hepr. ‏בית המקדש‎, Beit HaMikdash) oli Raamatussa kuvattu Jerusalemin Temppelivuorella sijainnut juutalaisten pyhäkkö, jossa säilytettiin liitonarkkia. Temppelin rakennutti Israelin kuningas Salomo isänsä, kuningas Daavidin sekä Jumalan toiveesta. Temppelin rakentamisesta kerrotaan ensimmäisessä kuninkaiden kirjassa ja toisessa aikakirjassa. Temppeli tuhottiin vuonna 586 eaa. eikä siitä ole jäänyt mitään jäljelle.
Historia

Temppelin rakentaminen aloitettiin Salomon neljäntenä hallitusvuonna. Rakennustyöt kestivät seitsemän vuotta. Temppelin vihkiäisjuhlissa uhrattiin 22 000 härkää ja 120 000 lammasta.
Temppelin mitat olivat 30 × 12 metriä, ja sen katto oli 18 metrin korkeudella. Temppelin arkkitehtuurin mallina oli ilmestysmaja eli teltta, jossa liitonarkkia oli aiemmin säilytetty. Temppeli rakennettiin kivestä, paneloitiin setripuulla ja kullattiin. Temppelin sisäseinät koristeltiin kaiverruksin ja sisätiloissa oli muun muassa kultaisia lampunjalkoja, suitsukealttari ja kaksi pronssista pilaria. Ulko-ovet oli tehty norsunluusta. Temppelin ympärille rakennettiin piha ja sivuhuoneita.
Kun temppeli oli valmistunut, Salomo siirrätti liitonarkin uuden temppelin länsiseinustalla olevaan erityiseen kammioon, ”kaikkeinpyhimpään”, joka oli mittasuhteiltaan 6 × 6 × 6 metriä. Vain ylipapilla oli oikeus mennä tähän huoneeseen.
Raamatun mukaan temppeli ryöstettiin useita kertoja sen historiassa (vuosiluvut ovat arvioita):
933 eaa. Kuningas Sisak Egyptistä (1. kun. 14:25–26), Rehabeamin valtakaudella.
900 eaa. Kuningas Asa tyhjensi Temppelin aarteista ja käytti niitä lahjuksena saadakseen Ben-Hadadin liittolaisekseen Baesaa vastaan (1. kun. 15:18–24);
825 eaa. Kuningas Joas (Juuda) käytti kaiken aarrekammion kullan saadakseen aikaan rauhan Hasaelin kanssa (2. kun. 12:18–19);
790 eaa. Kuningas Joas (Israel) (2. kun. 14:14);
734 eaa. Kuningas Aahas lähetti kullan Tiglatpileser III:lle saadakseen tämän liittolaisekseen Pekahia vastaan (2. kun. 16:8);
712 eaa. Kuningas Hiskia lähetti kaiken Temppelin hopean kuningas Sanheribille lopettaakseen tämän ryöstelyt (2. kun. 18:14–16).
597 eaa. Kuningas Nebukadressar II ryösti Temppelin kahdesti. (2. kun. 24:13; 2. aik. 36:7, 10)
586 eaa. Kuningas Nebukadressar II ryösti Temppelin kolmannen kerran, minkä jälkeen hän tuhosi sen ja vei kaikki sen aarteet Babyloniin (2. kun. 25:8–17; 2. aik. 36:17–19; Jes. 64:10).
Kun babylonialaiset olivat tuhonneet temppelin vuonna 586 eaa., myös liitonarkki katosi lopullisesti. Kun juutalaiset saivat palata Jerusalemiin vuosikymmeniä myöhemmin, he rakensivat temppelin paikalle toisen temppelin.
Salomon temppelistä ei ole löydetty mitään jäänteitä. Se tunnetaan vain Raamatun kuvauksista, ja jotain on myös yritetty päätellä samaan aikaan samalla seudulla rakennettujen muiden pyhäkköjen jäänteistä.
Aiheesta muualla

Kuvia tai muita tiedostoja aiheesta Salomon temppeli Wikimedia Commonsissa
1. Kun. 6:1–38, Raamatun kertomus temppelin rakentamisesta
1. Kun. 7:15–51, Jatkoa temppelin rakentamiseen: vaskipylväät, vaskimeret ja temppeliin valmistetut kalut
Michael Gough (ääninäyttelijä)

| Michael Gough> Henkilötiedot |
| --- | --- |
Syntynyt: 3. joulukuuta 1956 (ikä 68)  San José, Kalifornia
Näyttelijä
Taiteilijanimet:  Michael G
Aktiivisena:  1988–
Merkittävät roolit:  Myyrä (Nalle Puhin uudet seikkailut) Zorro (Zorro) Shrek (Shrek kolmas)
Aiheesta muualla
Viralliset kotisivut
IMDb 
Michael Gough (s. 3. joulukuuta 1956 San José, Kalifornia) on yhdysvaltalainen ääninäyttelijä.
Ura

Gough opiskeli näyttelemistä Santa Barbaran yliopistossa ja siirtyi pian näyttelemään teatterin pariin, jonka aikana hänet palkittiin neljä kertaa Drama-Logue-palkinnolla ja kaksi kertaa Robby-palkinnolla. Sittemmin Gough siirtyi ääninäyttelemisen pariin ja esiintyi radiossa sekä mainoksissa. 1980-luvun lopulta lähtien hän on ollut vakituisesti animaatioiden ja videopelien parissa, joista ensimmäinen merkittävä äänirooli oli Nalle Puhin uudet seikkailut -piirrossarjassa Myyrän äänenä korvattuaan Howard Morrisin.
Vuonna 1996 Gough korvasi Rob Paulsenin Rafaellona Turtles – mutanttikilpikonnat -piirrossarjan viimeisellä tuotantokaudella ja vuotta myöhemmin hän sai ensimmäisen pääroolin ääninäytellessään Zorroa vuoden 1997 piirrossarjassa Zorro. Sittemmin Gough on tehnyt useimmiten vierailevia äänirooleja piirrossarjoihin, kuten Pilipalipilotit, James Bond Junior, Varjoankka, Hopon poppoo, Timon ja Pumba, Tosi viilee haamujengi, Mikin klubi, Justice League, The Grim Adventures of Billy & Mandy ja Ben 10. Lisäksi hän on lainannut ääntään useisiin videopeleihin muun muassa Diablo, Diablo II, Diablo III, Silent Hill, Metal Gear Solid 3: Snake Eater, Doom 3: Resurrection of Evil, Resident Evil 4 ja Marvel: Ultimate Alliance.
Aiheesta muualla

Michael Gough Internet Movie Databasessa. (englanniksi)
Voice Chasers (Arkistoitu – Internet Archive)
TV.com (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Taiteenala:  MusicBrainz
Portland Hoffa

Portland Hoffa vuonna 1940.
Portland Hoffa (25. tammikuuta 1905 – 25. joulukuuta 1990) oli yhdysvaltalainen näyttelijä, joka muistetaan parhaiten aviomiehensä Fred Allenin koomikkoparina radiossa.
Hoffa esiintyi 1920-luvulla Broadwaylla. Tulevan aviomiehensä Fred Allenin hän tapasi molempien esiintyessä revyyssä Passing Show vuonna 1922. Hoffa toimi myös Allenin avustajana tämän vaudeville-esityksissä. Yhteistyö jatkui Allenin siirtyessä radioon 1932.
Fred Allenin kuoltua 1956 Hoffa meni naimisiin Joseph W. Rinesin kanssa. Tästä avioliitosta Hoffa jäi leskeksi 1980-luvun puolessavälissä.
Porland Hoffalla on tähti Hollywood Walk of Famella osoitteessa 1640 Vine Street.
Aiheesta muualla

Kuvia tai muita tiedostoja aiheesta Portland Hoffa Wikimedia Commonsissa
Portland Hoffa Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat 
Muut:  SNAC
Se

Se tai SE voi tarkoittaa seuraavia:
Se, jyväskyläläinen rockyhtye
Se, Se-yhtyeen albumi
Se , Stephen Kingin kauhuromaani
Se, romaanissa esiintyvä hahmo.
Se, romaaniin perustuva minisarja vuodelta 1990
Se, romaaniin perustuva elokuva vuodelta 2017
Se: Toinen luku, vuoden 2019 jatko-osa edelliselle
Se, Markku Lahtelan romaani vuodelta 1966
Se!, entinen suomalainen aikakauslehti
Se, osa Hillsta och Se -nimistä taajamaa Sandvikenin kunnassa Ruotsissa
Se, ruotsalainen aikakauslehti
se, kiinalainen soitin
se, katakana-merkki セ ja hiragana-merkki せ, japanin kielen kana-merkki
viettipohja, se tai id, psykoanalyysin käsite
Lyhenteenä tai tunnuksena

eurooppayhtiö, SE, latinan sanoista societas europaea, kansainvälisten suuryritysten yhtiömuoto
kaakko, SE, englannin ilmauksesta south-east, ilmansuunta
pohjoissaame, ISO 639-1 -koodi se, kieli
Ruotsi, ISO 3166-1 -koodi SE, valtio tai muu maantieteellinen alue
Samoa Air, IATA-koodi SE, lentoyhtiö
seleeni, kemiallinen merkki Se, alkuaine
Star Airlines, IATA-koodi SE, lentoyhtiö
Suomen ennätys, SE, paras suomalaisen henkilön saavuttama tulos jossakin lajissa
silkki, SE.
Special Edition
Sam Houstonin osavaltionyliopisto

| Sam Houstonin osavaltionyliopisto> Sam Houston State University |
| --- | --- |
Motto:  The Measure of a Life is its Service
Perustettu:  1879
Tyyppi:  Julkinen
Sijainti:  Huntsville, Texas  Yhdysvallat
Sivusto:  https://www.shsu.edu/
Sam Houstonin osavaltionyliopisto (engl. Sam Houston State University, lyh. SHSU) on Yhdysvaltain Texasissa sijaitseva julkinen yliopisto. Yliopisto on perustettu vuonna 1879, ja se sijaitsee Huntsvillen kaupungissa.
Aiheesta muualla

Yliopiston verkkosivusto (englanniksi)
Prairie Viewin A&M-yliopisto

| Prairie Viewin A&M-yliopisto> Prairie View A&M University |
| --- | --- |

Motto:  Prairie View Produces Productive People
Perustettu:  1876
Tyyppi:  Julkinen
Sijainti:  Prairie View, Texas  Yhdysvallat
Sivusto:  https://www.pvamu.edu/
Prairie Viewin A&M-yliopisto (engl. Prairie View A&M University, lyh. PVAMU) on Yhdysvaltain Texasissa sijaitseva julkinen yliopisto. Yliopisto on perustettu vuonna 1876, ja se sijaitsee Prairie Viewin kaupungissa.
Aiheesta muualla

Yliopiston verkkosivusto (englanniksi)
Conchata Ferrell

| Conchata Ferrell |
| --- | --- |

Henkilötiedot
Syntynyt: 28. maaliskuuta 1943 Loudendale, Länsi-Virginia
Kuollut: 12. lokakuuta 2020 (77 vuotta) Sherman Oaks, Kalifornia
Kansalaisuus:   Yhdysvallat
Ammatti:  näyttelijä
Puoliso:  Arnie Anderson (vih. 1986-2020)
Lapset:  1
Näyttelijä
Aktiivisena:  1974–2020
Aiheesta muualla
IMDb 
Elonet
Conchata Galen Ferrell (28. maaliskuuta 1943 Loudendale, Länsi-Virginia – 12. lokakuuta 2020 Sherman Oaks, Kalifornia) oli yhdysvaltalainen näyttelijä, joka tunnetaan parhaiten roolistaan taloudenhoitaja Bertana Miehen puolikkaissa.
Hän näytteli myös lukuisissa muissa televisiosarjoissa sekä elokuvissa, kuten L.A. Law, Saksikäsi Edward ja Erin Brockovich. Lisäksi hänellä oli useita esiintymisiä yhden jakson ajan muun muassa televisiosarjoissa Murhasta tuli totta, Buffy vampyyrintappaja sekä Frendit. Ferrell palkittiin työstään The Sea Horse -näytelmässä vuonna 1974 Obie-palkinnolla sekä kahdella muulla teatterialan palkinnolla. Lisäksi hänet palkittiin yhdessä Heartland-elokuvan työryhmän kanssa The Bronze Wrangler -palkinnolla vuonna 1981. Hän oli Emmy -ehdokkaana sarjoista L.A. Law vuonna 1992 sekä Miehen puolikkaat vuosina 2005 ja 2007.
Yksityiselämä

Ferrell syntyi Loudendalessa, Charlestonissa, Länsi-Virginiassa, vanhemmilleen Mescal Lorainelle ja Luther Martin Ferrellille. Hän opiskeli Länsi-Virginian yliopistossa, mutta lopetti opinnot parin vuoden jälkeen. Tämän jälkeen Ferrell siirtyi ensin töihin eri paikkoihin ja lopulta opiskelemaan Marshall Universityyn. Ferrell suoritti tutkinnon yhteiskuntaopista. Ferrell esiintyi ensimmäisen kerran julkisesti opiskeluaikoinaan vuonna 1969. Ferrell oli naimisissa Arnie Andersonin kanssa ja heillä oli yksi tytär, Samantha. Lisäksi hänellä on kaksi tytärpuolta, jotka ovat syntyneet vuosina 1976 ja 1979. Ferrell harrasti videopelien pelaamista ja lukemista. Hän oli hyvä ystävä Miehen puolikkaat -sarjassa Jakea näytelleen Angus T. Jonesin kanssa.
Ferrell sai sydänkohtauksen toukokuussa 2020, joka johtui hänen aiemmin sairastamastaan tulehduksesta. Ferrell kuoli lokakuussa 2020.
Valikoitu filmografia

Hot I Baltimore (1975) - April Green (13 jaksoa)
Heartland (1979) - Elinore Randall Stewart (elokuva)
E/R (1984-1985) - Joan Thor (22 jaksoa)
Mystic Pizza (1988) - Leona (elokuva)
A Peaceable Kingdom (1989) - Kate Galindo (10 jaksoa)
Murhasta tuli totta (1989) - Harriet Lundgren (1 jakso)
Saksikäsi Edward (1990) - Helen (elokuva)
L.A. Law (1988-1992) - Susan Bloom / Lorna Landsberg (20 jaksoa)
Hearts Afire (1992-95) - Madeline Stoessinger/Ruth Colquist (33 jaksoa)
Teen Angel (1997–98) - Pam (17 jaksoa)
Buffy, vampyyrintappaja (1998) - Hoitaja Greenliegh (1 jakso)
Frendit (1999) - Tuomari (1 jakso)
Erin Brockovich - Brenda (elokuva)
Mr. Deeds (2002) - Jan (elokuva)
Frankenweenie (2012) - Bobin äiti (äänirooli)
Miehen puolikkaat (2003-2015) - Berta (211 jaksoa)
Krampus (2015) -Dorothy (elokuva)
The Ranch (2017) - Shirley (5 jaksoa)
Aiheesta muualla

Kuvia tai muita tiedostoja aiheesta Conchata Ferrell Wikimedia Commonsissa
Conchata Ferrell Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Australia 
Taiteenala:  Emmy Awards 
Henkilöt:  Deutsche Synchronkartei  Trove  Elonet 
Muut:  SNAC
Castle-luokka (troolari)

| Castle-luokka |
| --- | --- |


Tekniset tiedot
Uppouma:  360 t (standardi) 547 t (kuormattu)
Pituus:  40,84 m (kokonaispituus)
Leveys:  7,16 m
Syväys:  3,89 m
Koneteho:  480 ihp
Nopeus:  10,5 solmua
Miehistöä:  18
Aseistus
Meritorjunta:  1 x 3" tykki
Castle-luokka oli Britannian kuninkaallisen laivaston troolareista koostuva alusluokka, johon piti kuulua kaikkiaan 217 alusta. Ensimmäisen maailmansodan päättyessä aluksia oli valmistunut kaikkiaan 197 ja loput 20 peruutettiin. Aluksista 197 tilattiin Britteinsaarilta ja yhdeksän Intiasta. Lisäksi Kanadasta tilattiin 60 troolaria.
Alukset

Alukset nimettiin Trafalgarin taisteluun osallistuneiden HMS Victoryn ja HMS Royal Sovereignin miehistöluetteloissa esiintyneiden nimien mukaan.
Alukset > Luokkaan liitetyt

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Daniel Harrington | Smith's Dock, Southbank-on-Tees | - | 18. helmikuuta 1917 |  | kauppalaivastoon 1920 Start Point vallattu 3. heinäkuuta 1940 operaatio Grabissa ranskalaisomisteisena Lucienne-Jeannena palvelukseen elokuussa 1940 Vapaan Ranskan laivaston henkilöstöllä miehitettynä HMS Lucienne-Jean brittiläinen miehistö 1941 ajanut karille ja tuhoutunut 24. lokakuuta 1941 lähellä Sheernessiä |
| HMS Daniel Henley | Smith's Dock | - | 24. tammikuuta 1917 |  | kauppalaivastoon 1920 Kilgerran Castle |
| HMS Festing Grindall | Smith's Dock | - | 9. tammikuuta 1917 |  | nimetty uudelleen 1919 HMS Pekin kauppalaivastoon 11. toukokuuta 1920 Festing Grindall |
| HMS George Aunger | CWG, Berkeley | - | 20. syyskuuta 1917 |  | kauppalaivastoon 1920 |
| HMS Hugh Black | CWG | - | 10. toukokuuta 1917 |  | kauppalaivastoon 1923 pakko-otettu toukokuussa 1940 HMS Ogano palautettu omistajille heinäkuussa 1944 tuhoutunut ajettuaan karille 1950 lähellä Islantia |
| HMS James Johnson | Smith's Dock | - | 18. helmikuuta 1917 |  | nimetty uudelleen joulukuussa 1920 HMS Thomas Deas kauppalaivastoon 1921 |
| HMS John Anderson | CWG | - | 20. syyskuuta 1918 |  | nimetty uudelleen joulukuussa 1919 HMS Charles Doran kauppalaivastoon 1922 pakko-otettu helmikuussa 1940 HMS Charles Doran palautettu omistajille marraskuussa 1945 romutettu 1957 Barrowissa |
| HMS John Brennan | CWG | - | 4. syyskuuta 1917 |  | kauppalaivastoon 1922 Iolite pakko-otettu helmikuussa 1940 HMS Osako palautettu omistajilleen joulukuussa 1945 uponnut 21. huhtikuuta 1956 Färsaarten lähellä |
| HMS John Brice | CWG | - | 22. elokuuta 1917 |  | nimetty uudelleen syyskuussa 1920 HMS Derwent myyty 1923 Belgiaan Beauline Vernueil Ranskan laivaston pakko-ottama 1939 AD 100 vallattu 3. heinäkuuta 1940 Plymouthissa operaatio Grabissa palautettu Ranskaan 30. maaliskuuta 1946 romutettu 1952 Graysissä |
| HMS John Brooker | CWG | - | 9. kesäkuuta 1917 |  | kauppalaivastoon 1921 Obsidian pakko-otettu kesäkuussa 1939 HMS Loch Park palautettu omistajilleen huhtikuussa 1945 romutettu 1962 Kööpenhaminassa |
| HMS John Burlingham | CWG | - | 21. huhtikuuta 1917 |  | kauppalaivastoon 1920 Rehearo pakko-otettu syyskuussa 1940 HMS Rehearo palautettu omistajilleen joulukuussa 1945 romutettu 1961 Alankomaissa |
| HMS John Gillman | Smith's Dock | - | 9. tammikuuta 1917 |  | kauppalaivastoon 1920 |
| HMS Robert Betson | CWG | - | 21. huhtikuuta 1917 |  | kauppalaivastoon 1919 Remillo pakko-otettu huhtikuussa 1940 HMS Remillo uponnut osuttuaan 27. helmikuuta 1941 Humberin edustalla miinaan  |
Alukset > Peruutetut tilaukset

Vuonna 1919 luokan tilauksista peruutettiin 20 tilausta, joista pääosa oli tehty edellisenä vuonna. Peruutetut tilaukset olivat: HMS Alexander Colville,HMS Alexander Dunbar,HMS Colin Craig,HMS Ephraim Bright,HMS James Baird,HMS James Boyle,HMS James Coile,HMS John Chatway,HMS John Coombe,HMS John Creighton,HMS Joseph Crowell,HMS Joseph Doe,HMS Matthew Berryman,HMS Richard Bane,HMS Walter Cave,HMS William Bennett,HMS William Burte,HMS William Cable ja HMS William Coran
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS James Baird | GWG |  |  | 1920 | tilattu 1918 ja peruutettu kölinlaskun jälkeen, valmistunut 1920 kalastusaluksena Ijuin pakko-otettu 30. elokuuta 1939 palvelukseen 16. marraskuuta 1939 miinanraivaajana HMS Ijuin poistettu palveluksesta elokuussa 1945 siirrettynä reserviin palautettu omistajille 15. tammikuuta 1946 romutettu marraskuussa 1959 Belgiassa |
Alukset > Intiasta tilatut

Miinauhan kasvaessa Intian niemimaan lähivesillä Amiraliteetti tilasi 1917 Intiasta yhdeksän Castle-luokan troolaria miinanraivaukseen. Aluksissa oli teräskaariin kiinnitetty teaklaudoitus ja moottorit toimitettiin Britteinsaarilta. Kolme aluksista valmisti kalkutalainen Burns and Company ja loput kuusi Bombayn telakka. Työ oli kuitenkin hidasta ja vielä helmikuussa 1919 ilmoitettiin töiden olevan kesken, mutta pääosin töiden annettiin jatkua.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMIS Bombay | Bombayn telakka | - | 21. syyskuuta 1919 |  | alusluettelosssa huhtikuuhun 1932 |
| HMIS Calcutta | Burns and Company, Kalkutta | - | 1919 |  | alusluettelosssa huhtikuuhun 1932 |
| HMIS Colombo | Burns and Company | - | 1919 |  | alusluettelosssa huhtikuuhun 1932 |
| HMIS Jubbalpore | Bombayn telakka | - |  |  | tilattu 1919 ja peruutettu |
| HMIS Kennery | Bombayn telakka | - |  |  | tilattu 1919 ja peruutettu |
| HMIS Kidderpore | Bombayn telakka | - | 1919 |  | alusluettelosssa huhtikuuhun 1932 |
| HMIS Madras | Burns and Company | - | 1919 |  | nimetty 1941 HMIS Tanjoreksi uponnut 25. toukokuuta 1942 Intian lounaisrannikolla |
| HMIS Salsette | Bombayn telakka | - | 1919 |  | Kanadan meri- ja kalastusministeriölle 1921 majakkalaivaksi |
| HMIS Sealdah | Bombayn telakka | - | 1919 |  | alusluettelosssa huhtikuuhun 1932 |
Leslie Easterbrook

| Leslie Easterbrook |
| --- | --- |

Henkilötiedot
Syntynyt: 29. heinäkuuta 1949 (ikä 75) Los Angeles, Kalifornia, Yhdysvallat
Puoliso:  Viktor Holchak  (vih. 1979; ero 1988)   Dan Wilcox (vih. ) lähde?
Näyttelijä
Merkittävät roolit:  Poliisiopisto
Aiheesta muualla
IMDb 
Elonet
AllMovie
Svensk Filmdatabas
Leslie Easterbrook (s. 29. heinäkuuta 1949 Los Angeles, California) on yhdysvaltalainen näyttelijä.
Varhainen elämä

Leslie Easterbrook syntyi Los Angelesissa, mutta hänet adoptoitiin nebraskalaiseen maalaisperheeseen. Hänen isänsä oli Kearneyn yliopiston professori, joka valmensi Leslietä toimintarooleja varten ja opetti trumpetin soittoa. lähde?